ในกรณีรูปปั้น ‘ครูกายแก้ว’ เบื้องต้นยังไม่ได้มีความผิดในแง่ข้อกฎหมายต่างๆ เนื่องจากอะไร
ก. ไม่เป็นสิริมงคล
ข. เป็นรูปเคารพที่ได้รับความนับถือในหมู่คนจำนวนหนึ่ง
ค. เป็นพื้นที่เอกชน และไม่ได้สร้างความเดือดร้อนรำคาญ
ง. เป็นครูบาอาจารย์ของพระเจ้าชัยวรมันที่เจ็ด
คำตอบที่ถูกต้องได้แก่ ค.  เนื่องจาก นายชัชชาติ สิทธิพันธุ์ ผู้ว่าราชการกรุงเทพมหานคร ให้สัมภาษณ์ในวันที่ 18 ส.ค. 66 ถึงกรณีรูปปั้น ‘ครูกายแก้ว’ ว่า ได้สั่งการให้ปลัดกรุงเทพมหานคร ติดตามในแง่ของกฎหมายที่เกี่ยวข้อง ในเบื้องต้นยังไม่ได้มีความผิดในแง่ข้อกฎหมายต่างๆ เนื่องจากเป็นพื้นที่เอกชน แต่ด้วยความสูงของรูปปั้น อาจจะต้องดูในเรื่องของความปลอดภัยให้รอบคอบ รวมถึงสั่งการให้สำนักงานเขต ตรวจสอบและรวบรวมข้อร้องเรียนหรือข้อกังวลของประชาชน เพื่อจะได้เข้าพบและหารือกับเจ้าของรูปปั้น ซึ่งไม่น่ามีปัญหาอะไร อย่างไรก็ตาม หากรูปปั้นดังกล่าวก่อให้เกิดความเดือดร้อนรำคาญ ประชาชนสามารถแจ้งปัญหาเข้ามาได้ ซึ่งเรื่องนี้ กรุงเทพมหานครจะรับเรื่องไว้และพิจารณาประกอบกับข้อกฎหมายหรือข้อบัญญัติต่างๆ เพื่อหาแนวทางดำเนินการอย่างเหมาะสมต่อไป

เมื่อวันที่ 9 ส.ค. 66 การจราจรบนถนนรัชดาภิเษกขาเข้า ติดขัดยาวสะสมถึงสะพานพระราม 7 เหตุจากรถพ่วง บรรทุกรูปปั้น ‘ครูกายแก้ว’ ที่เคลื่อนย้านมาจากโรงหล่อ จ.ราชบุรี เพื่อไปตั้งยังโรงแรมแห่งหนึ่งที่แยกรัชดา-ลาดพร้าว เกิดติดคานสะพานลอยคนข้าม หลังจากแก้ปัญหาต่างๆ เสร็จสิ้นก็สามารถเคลื่อนย้ายรูปปั้นครูกายแก้ว ไปตั้งตามที่กำหนดไว้ได้สำเร็จ จากนั้นวันที่ 13 ส.ค. 66 มีพิธีบวงสรวงเบิกเนตรในวันที่ 13 ส.ค. 66 เวลา 19.00 น. มีประชาชนที่ศรัทธาเข้ามาร่วมพิธีจำนวนหนึ่ง อย่างไรก็ตามมีเสียงวิพากษ์วิจารณ์ตามมามากมาย

ครูกายแก้ว เป็นรูปเคารพที่ได้รับความนับถือในหมู่คนจำนวนหนึ่ง นัยว่าครูกายแก้วนี้เป็นครูบาอาจารย์ของพระเจ้าชัยวรมันที่เจ็ด ซึ่งข้อมูลส่วนนี้ยังไม่เคยเห็นหลักฐานยืนยันได้แน่นอนว่าเล่าลือกันมาจากที่ไหน ความเลื่อมใสในเรื่องอย่างนี้แม้ไม่ผิดกฎหมาย แต่สามารถบ่งบอกถึงความไม่มั่นคงทางจิตใจของสมาชิกในสังคมได้ในระดับหนึ่ง และถ้าไม่เกรงใจกันแล้วก็ต้องบอกว่าเป็นระดับที่สูงมากเสียด้วย นอกจากนี้ ยังมีสภาศิลปินส่งเสริมพระพุทธศาสนา ที่ได้ส่งหนังสือร้องเรียนผู้บริหารโรงแรมบริเวณหัวมุมแยกรัชดา-ลาดพร้าว เพื่อให้ย้ายรูปปั้น ‘ครูกายแก้ว’ ออกจากพื้นที่ เพราะเชื่อว่า ไม่เป็นสิริมงคล อาจทำให้ประชาชนที่สัญจรไปมาเกิดความวิตกกังวล
92.ข่าวสารทั่วไป สถิติต่างๆ